Тхак1ом художественнэ ек1ол1ак1эу ц1ыфым икъэгъэлъэгъон фыри1эм тхэк1э амалхэр (стиль) гъэнэфагъэ хырегъэхы. А художественнэ ек1ол1ак1эр зыфэдэщтыр тхэк1э амалхэми япхыгъ. Тхак1о пэпчъ ежь хихыгъэ тхэк1э амал - стиль зыфат1орэр 1эк1элъ. Стилыр зэманми епхыгъ, лъэпкъ художественнэ традициеу щы1эхэми япхыгъ. Стилэу - тхэк1э амалэу тхак1ом 1эк1элъым ащ италант зынэсырэр къегъэнафэ. Ащ къыхэк1ык1э стилым изэхэфын мэхьанэшхо и1эу щыт. Сыдрэ литературэ тштагъэми хэтрэ писатели стилэу 1эк1элъым изэхэфын мэхьанэшхо реты. Адыгэ литературэм иклассикэу К1эрэщэ Тембот илъэс пчъагъэм тхэк1э гъэнэфагъэ хихынымк1э иныдэлъфыбзэрэ, культурнэ традициехэу илъэпкъ и1эхэмрэ къызфигъэфедагъ. Виссарион Григорьевич Белинскэм ы1огъагъ «Человеческое ... приходит к народу не из вне , а из него же самого , и всегда проявляется в нем национально»